[{"text_idx": "#000000", "text": "Ti\u0302m cryfaf Denmarc yn o\u0302l i herio Cymru yn dilyn ffrae"}, {"text_idx": "#000002", "text": "Ti\u0302m cryfaf Denmarc fydd yn herio Cymru yng Nghynghrair y Cenhedloedd ddydd Sul wedi i'r gymdeithas be\u0302l-droed gytuno i drafod a\u0302 chwaraewyr yngly\u0302n a\u0302 ffrae dros hawliau masnachol."}, {"text_idx": "#000003", "text": "Roedd carfan Ryan Giggs wedi bod yn wynebu'r posibilrwydd o herio carfan o chwaraewyr amatur yn Aarhus."}, {"text_idx": "#000004", "text": "Ond mae Denmarc bellach wedi dweud mai'r garfan oedd wedi'i dewis yn wreiddiol fydd yn herio Cymru, gan gynnwys se\u0302r fel Christian Eriksen."}, {"text_idx": "#000005", "text": "Dywedodd llywydd Cymdeithas Be\u0302l-droed Denmarc, Jesper Moller: \"Gallwn ni nawr chwarae'r ge\u0302m bwysig Cynghrair y Cenhedloedd gyda'r ti\u0302m cenedlaethol cywir, a chanolbwyntio ar y chwaraeon.\""}, {"text_idx": "#000009", "text": "Mae cymdeithas be\u0302l-droed y wlad a chymdeithas y chwaraewyr - dwy ochr y ffrae dros yr hawliau masnachol - wedi dweud na fyddan nhw'n gwneud sylw pellach ar y mater cyn y ge\u0302m ddydd Sul."}, {"text_idx": "#000010", "text": "Roedd y ffrae yn golygu nad oedd chwaraewyr gorau'r wlad - gan gynnwys Eriksen o Tottenham Hotspur a golwr Caerly\u0302r, Kasper Schmeichel - ar gael ar gyfer y ti\u0302m cenedlaethol."}, {"text_idx": "#000011", "text": "Ond maen nhw bellach wedi cytuno i herio Cymru tra bo'r trafodaethau'n parhau i geisio cael datrysiad i'r dadlau."}, {"text_idx": "#000012", "text": "Carfan o chwaraewyr amatur wnaeth gynrychioli Denmarc mewn ge\u0302m gyfeillgar yn Slofacia nos Fercher, gyda'r ti\u0302m cartref yn ennill 3-0."}, {"text_idx": "#000013", "text": "Bydd y rheolwr Age Hareide hefyd yn dychwelyd ar o\u0302l i gyn-chwaraewr Arsenal, John Jensen, ddewis y ti\u0302m ar gyfer y ge\u0302m yn Slofacia."}, {"text_idx": "#000014", "text": "Dywedodd is-reolwr Cymru, Osian Roberts ei fod yn falch bod y ffrae wedi'i datrys am y tro, a'i fod wedi rhagweld mai dyna fyddai'n digwydd."}, {"text_idx": "#000016", "text": "\"Oedden ni eisiau chwarae eu ti\u0302m gorau nhw, felly 'da ni'n hynod o ble\u0302s fod yr amheuon hynny wedi diflannu.\""}, {"text_idx": "#000017", "text": "Carfan Denmarc i herio Cymru"}, {"text_idx": "#000020", "text": "'Amser cyffrous' i garfan ifanc Cymru. Fideo, 00:01:45'Amser cyffrous' i garfan ifanc Cymru"}, {"text_idx": "#000021", "text": "Chwaraewyr futsal Denmarc i herio Cymru"}, {"text_idx": "#000022", "text": "Prif StraeonGwerthu maes awyr yn bosib 'oni bai am Covid'Published3 awr yn o\u0302lTaith o Croatia wedi costio \u00a3932 i gefnogwr CymruPublished3 awr yn o\u0302lHen feic DJ Williams i'w arddangos ar o\u0302l bod mewn garejPublished1 awr yn o\u0302l"}, {"text_idx": "#000025", "text": "Hen feic DJ Williams i'w arddangos ar o\u0302l bod mewn garej"}]